CELEX: C2007/283/33
Language: da
Date: 2007-11-24 00:00:00
Title: Sag C-419/07: Sag anlagt den 12. september 2007 — Kommissionen for De Europæiske Fællesskaber mod Kongeriget Sverige

24.11.2007   
            
            
               DA
            
            
               Den Europæiske Unions Tidende
            
            
               C 283/18
            
         Sag anlagt den 12. september 2007 — Kommissionen for De Europæiske Fællesskaber mod Kongeriget Sverige
   (Sag C-419/07)
   (2007/C 283/33)
   Processprog: svensk
   Parter
   
      Sagsøger: Kommissionen for De Europæiske Fællesskaber (ved K. Mojzesowicz og V. Bottka, som befuldmægtigede)
   
      Sagsøgt: Kongeriget Sverige
   Sagsøgerens påstande
   
               —
            
            
               Det fastslås, at Kongeriget Sverige har tilsidesat sine forpligtelser i henhold til Kommissionens direktiv 2002/77/EF af 16. september 2002 om konkurrence på markederne for elektroniske kommunikationsnet og -tjenester (1) (konkurrencedirektivet), idet det ikke har foretaget en korrekt gennemførelse af dette direktivs artikel 2.
            
         
               —
            
            
               Kongeriget Sverige tilpligtes at betale sagens omkostninger.
            
         Søgsmålsgrunde og væsentligste argumenter
   De digitale sendetilladelser, som den svenske regering har givet, er statslige foranstaltninger, som bl.a. regulerer anvendelsen af digitale sendetjenester og dermed indirekte leveringen af sådanne tjenester i Kongeriget Sverige. Det kræves ved de gældende tilladelser, at indehaveren skal overholde samarbejdsaftalens andet afsnit, hvilket indirekte giver det statslige selskab Boxer monopol på tjenester med adgangskontrol (herunder kryptering) i strid med konkurrencedirektivets artikel 2, stk. 1. Opretholdelsen af forpligtelsen til at opfylde dette afsnit i samarbejdsaftalen er ligeledes til hinder for, at selskaber, der er interesserede i at tilbyde et fuldstændigt udbud af digitale sendetjenester, udnytter de rettigheder, som de er tildelt i medfør af konkurrencedirektivets artikel 2, stk. 2 og 3. Kommissionen har derfor fastslået, at Sverige ikke har foretaget en korrekt gennemførelse af konkurrencedirektivet i national ret vedrørende fremførings- og sendetjenester over jordnettet.
   
      (1)  EFT L 249, s. 21.